Štefan Polakovič (filozof)

Štefan Polakovič  (* 22. november 1912, Chtelnica – † 29. november 1999, Buenos Aires, Argentína) slovenský filozof kresťanskej orientácie, stúpenec a rozvíjateľ filozofie Mauricea Blondela, naciológ, organizátor slovenskej filozofie, ideológ slovenského národného socializmu, významný predstaviteľ Slovenského štátu a neskôr slovenského povojnového exilu a publicista. 

 Životopis 
Študoval v Ríme teológiu a filozofiu, v roku 1936 bol vysvätený za kňaza a následne získal tituly doktor teológie (1938) a doktor filozofie (1942). V rokoch 1944–1945 pôsobil ako profesor filozofie na Slovenskej univerzite (dnes UK).  

Bol hlavný ideológ Slovenského štátu a tzv. slovenského národného socializmu. Interpretoval ideológiu Jozefa Tisa a slovenského nacionalizmu v intenciách blondelizmu, prúdu kresťanskej filozofie otvorenému modernizmu, ktorý kombinoval s prvkami fašistickej ideológie. Aktívne pôsobil v zbore Hlinkova mládež (polovojenská organizácia pre deti a mládež vo veku 6–19 rokov, spolu s Hlinkovou gardou podriadená HSĽS), kde bol vymenovaný za vedúceho oddelenia národnej a politickej výchovy. Po vzniku Vyššej vodcovskej školy Hlinkovej mládeže (1941) sa stal jej ideologickým vodcom. V rokoch 1944–1945 bol taktiež zástupcom šéfa Úradu propagandy Tida J. Gašpara.

Pričinil sa o založenie Filozofického odboru Matice slovenskej v roku 1940 a o vydávanie prvého slovenského filozofického časopisu, kvartálnika, Filozofický sborník, ktorý vychádzal až do roku 1950. Pred príchodom Červenej armády emigroval do Rakúska, odtiaľ do Bavorska a koncom roku 1945 s matičnou skupinou do Talianska.       

V roku 1947 emigroval do Argentíny, kde najprv pracoval ako bankový úradník a neskôr si vybudoval prosperujúci elektrotechnický podnik, ktorý sa však v dôsledku krízy neudržal.       

V roku 1948 bol v neprítomnosti odsúdený za kolaboráciu a na­cistické presvedčenie na 20 rokov väzenia a prepadnutie majetku,ŠA BA, fond ĽS, spis Štefan Polakovič, šk. 28, mat. 23/48. nebol však do Československa vydaný.       

Vo svojich spisoch z tohto obdobia sa zameriaval najmä na problematiku národa, osobitne slovenského. Vypracoval sa na poprednú osobnosť juhoamerickej kultúrnej, najmä filozofickej komunity. Rozvíjal priateľstvo s významným argentínskym spisovateľom Ernestom Sábatom. Hojne publikoval aj v španielčine a taliančine v oblasti filozofie, politológie, politických dejín a etnografie do početných slovenských ako aj inojazyčných časopisov a zborníkov v zahraničí a v rokoch 1933–1945 a 1990–1997 aj na Slovensku.       

Po roku 1990 udržoval čulý styk so slovenskou kultúrou na Slovensku a verejne sa dištancoval od niektorých svojich radikálne nacionalistických postojov spred roku 1945.       

 Knižné publikácie 
 Il metodo d immanenza (Metóda imanencie). In: Bolletino filosofico, Roma 1938 
 Il problema del Destino. Lusmouomo della filosofia di Blondel dinnanzi alla chiesa di do.Roma : Pontifico Ateneo Lateranense, 1939
 K základom Slovenského štátu. Filozofické eseje. Bratislava : Matica Slovenská, 1939
 Úvod do blondelizmu. In: Filozofický sborník, 1940, č. 2-4, 1941, č. 1
 Úvod do filozofie. Bratislava : Štátne nakladateľstvo, 1941
 Slovenský národný socializmus - Ideové poznámky. Bratislava : Matica Slovenská, 1941
 Tisova náuka. Bratislava, 1941
 Z Tisovho boja, 1941
 Úvod do filozofie. Pre 8. triedu slovenských gymnázií. 2. vydanie. Bratislava : Štátne nakladateľstvo, 1943 
 Náš duch. Bratislava : Hlavné veliteľstvo Hlinkovej mládeže, 1943
 O pojem filozofie. Bratislava : Slovenská akadémia vied a umení, 1944 
 Warum eine freie Slowakei? Bratislava, 1944
 Začiatky slovenskej národnej filozofie. Bratislava, 1944 
 L´évolution des idées fondamentales politiques slovaques [Vývoj základných politických slovenských ideí]. Bratislava : Slovenská akadémia vied a umení, 1944
 Naše korene v základe Európy. Martin : Matica slovenská, 1994
 Na prelome dvoch období. Buenos Aires, 1952
 Tvárou k budúcnosti.Filozofické úvahy o bytí národov. Buenos Aires : Zahraničná Matica slovenská, 1975
 Que es una nacion? Buenos Aires, 1976
 La formacion del ser nacional. La etnogenesis, 2. ed. Buenos Aires : Editorial Lumen, 1978. 
 La clavae para la obra de Ernesto Sabato. Buenos Aires : Ediciones de la Univesidad del Salvador, 1981 
 Čo je národné bytie? Hamilton : Slovenské vydavateľstvo Františka J. Fugu, 1982 
 Teoria de la nación [Teória národa]. Buenos Aires, 1982
 Vidiny o slovenskom národe. Buenos Aires : Zahraničná Matica slovenská, 1983 
 Teoria de la nacion. Nacionologia J. Ortega y Gasset, E. Renan y L. Stur. Madrid 1983 * 
 Pensando la nacion. Buenos Aires : Grupo Editor Latinoamericano, 1986
 Naše korene v základoch Európy. Martin : Matica slovenská, 1994 
 Obnova národa duchom Štúra. Bratislava : Štúrova spoločnosť, 1990
 Eseje o národe. Martin : Matica slovenská, 1998

 Štúdie v periodikách a zborníkoch 
 René Descartes. In: Kultúra, 6, 1934, č. 2, s. 118-121
 Scholastika a blondelizmus. In: Svoradov, 4, 1934/1935, č. 2, s. 2-4.
 Filozofická štruktúra kultúry. In: Svoradov, 7, 1937/1938, č. 5-6, s. 17-21
 Kultúra v očiach súčasníka. In: Svoradov, 7, 1937/1938, č. 3, s. 6-8
 Bytostná (ontologická) povaha lásky. In: Kultúra, 10, 1938, č. 11-12, s. 231-233
 Na margo mojej knihy "K základom slovenského štátu". In: Slovenské pohľady, 35, 1939, č. 11, s. 638-643
 Scholastická metóda. In: Filozofický sbormník, 1, 1940, č. 2, s. 115-117
 Idea Svätoplukovej koruny (O symbole dejín). in: Slovenské pohľady, 56, 1940, č. 6-7, s. 341-352
 Nadprirodzený zmysel lásky k národu. In: Svoradov, 8, 1940, č. 1, s. 2-3
 Na cestu. In: Filozofický sborník, 1, 1940, č. 1, s. 1-6
 O slovenskom filozofickom slovníku. In: Filozofický sborník, 1, 1940, č. 1, s. 34-41
 Na adresu Filozofickej revue. In. Filozofický sborník, 1, 1940, č. 1, s. 45-48
 Čo je pravda. In: Filozofický sborník, 1, 1940, č. 2, s. 117-119
 O potrebe filozofického myslenia a jeho organizácii. In: Slovák, 22, 18. 2., 1940, č. 40, s. 10
 Pocit menejcennosti v národe. In: Slovenské pohľady, 56, 1940, č. 2, s. 79-90
 Pohľad filozofie na stavy. In: Svoradov, 1940, č. 1, s. 12-14
 Život nad formou (O náplni života). In: Slovenské pohľady, 57, 1941, č. 10, s. 662-668
 Vyučovanie filozofie na univerzitách. In: Filozofický sborník, 2, 1941, č. 3, s. 181-182
 O dôkazoch jestvovania Boha. In: Filozofický sborník, 2, 1941, č. 3, s. 145-156
 Slovenské národné vyznanie. In: Fuilozofický sborník, 3, 1942, č. 4, s. 238-240
 Slovenské národné povedomie. In: Slovenské pohľady, 59, 1943, č. 5, s. 309-319, č. 6-7, s. 373-383
 Slovenský národ - Božia idea. In: Kultúra, 15, 1943, č. 2, s. 69-71
 O kresťanskej filozofii. In: Filozofický sborník, 5, 1944, č. 3, s. 150-155
 Obnova v duchu. In: Slovák, 27, 1945, č. 1, s. 1
 Idea a jej znaky. In: Literárny almanach Slováka v Amerike, 1957, s. 90-97
 Filozofický sborník. K 30. výročiu jeho založenia. In: Most, 18, 1971, č. 3-4, s. 150-152
 The Ethnical Philosophy of Ľudovít Štúr. In: Slovakia, 23, 1973, s. 29-47
 Vraciam sa k Bohu... (Za Dr. Stanislavom Mečiarom) In: Literárny almanach Slováka v Amerike, 1973, s. 59-61
 Vývin slovenskej národnej filozofie. In: Literárny almanach Slováka v amerike, 1974, s. 157-168
 Zmysel národa sa objasňuje cez zmysel kultúry, In: Most, 24, 1977, č. 3-4, s. 157-164
 The Ethnogenesis. In: Slovak Studies, 19, 1979, s. 117-138
 Evolution of the Slovak national philosophy. In: Slovakia in the 19th and 20th centuries. Toronto : Slovak World Congress, 1978, s. 13-39
 Ľudovít Štúrs Philosophy of the Nation. In: Slovak Studies, 26-27, 1986-1987, s. 59-93
 Päťdesiat rokov od založenia Filozofického sborníka. In: Filozofia, 45, 1990, č. 3, s. 359-360
 Národ a kultúra. In: Filozofia, 45, 1990, č. 5, s. 563-574
 O pojme národ: Hovoríme s filozofom a spisovateľom Š. Polakovičom. In: Literárny týždenník, 4, 1991, č. 38, s. 1 a 11 (zhováral sa: Ján Botík)  
 Národ nie je štát. Na margo filozofie slovenských dejín.In: Literárny týždenník, 5, 1992, č. 33, s. 12-13; č. 34, s. 12
 Kultúra je záležitosťou národa. In: Filozofia, 47, 1992, č. 6, s. 321-328. 
 Národné a občianske. In: Slovenské národné noviny, 5 (9), 1994, č. 28, s. 1 a 3
 Veda, národoveda a národy. In: Slovenské národné noviny, 6 (10), 1995, č. 36, s. 6-7 a 9; č. 37, s. 6-7
 Otázky zo Slovenska do Argentíny a späť. Rozhovor so Š. Polakovičom. In: Proglas, 6, 1995, č. 2, s. 22-24, č. 3, s. 7-10 a 19 (zhováral sa: O. Krákorník)
 Ernesto Sábato alebo V krážoch rozumu a intuície. In: Literárny týždenník, 9, 1996, č. 29-30, s. 16-17 
 Príhovor Š. Polakoviča Slovensku. In: Slovenské národné noviny, 8 (12), 1997, č. 43, s. 5

 Práce o ňom 
 Bor, J. E.: Ohnivý ochránca životných práv slovenských. In: Literárny almanach Slováka v Amerike, 1964, s. 81-89. 
 Kirschbaum, J. M.: K sedemdesiatke Dr. Š. Polakoviča. In: Slobodné Slovensko, 37, 1982, č. 6, s. 9. 
 Munz, T.: Filozofia života Š. Polakoviča a Svätopluka Štúra. In: Filozofia, 50, 1995, č. 12, s. 729-737.
 Repka, V.: Slovenský filozof 20. storočia. In: Slovenské národné noviny, 8 (12), 1997, č. 40, s. 5. 
 Letz, J.: Blondelizmus vo filozofii Štefana Polakoviča. In: Dejiny filozofie na Slovensku v XX. storočí. Bratislava : Infopress, 1998, s. 61-71.
 Letz, J.: Nad uzavretým živom, no otvoreným dielom slovenského kresťanského filozofa Štefana Polakoviča. In: Viera a život, 2000, č. 4, s. 442-466.
 Štefan Polakovič. Zborník materiálov zo seminára o Dr. Š. Polakovičovi v Trnave 17. 10. 2000. Žilina : Kabinet výskumu slovenského exilu MS, 2000, 143 s. 
Letz, J.: In: Slovenská kresťanská filozofia jej perspektívy, 2010, s. 30, 40–41, 43–49, 52–54, 97, 109, 136, 175–181, 235, 251, 342–344.
Lenčéšová, Michaela. The Concept of “Nation” and “National Community” in the Thinking of Štefan Polakovič: A Case of the Nazi Idea of Volksgemeinschaft Spread within Slovak Catholic Nationalism. In Forum Historiae, 2022-01-01, 16, 1, pp. 69-87.

 Referencie 

Kategória:Slovenskí filozofi
Kategória:Osobnosti z Chtelnice
Kategória:Držitelia Krištáľového krídla